

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

 **Općinsko vijeće**

Temeljem članka 13. stavka 4. Zakona o zaštiti od požara (Narodne novine broj 92/10 i 144/22), i članka 33. Statuta Općine Pokupsko (“Glasnik Zagrebačke županije”, broj 13/21), Općinsko vijeće Općine Pokupsko na svojoj \_\_\_\_. sjednici održanoj dana \_\_\_\_\_. godine donosi

**PROVEDBENI PLAN UNAPRJEĐENJA ZAŠTITE OD POŽARA**

**ZA PODRUČJE OPĆINE POKUPSKO ZA 2024. GODINU**

**I.**

U cilju unapređenja zaštite od požara na području Općine Pokupsko Općinsko vijeće Općine Pokupsko donosi Provedbeni plan unaprjeđenja zaštite od požara za područje Općine Pokupsko za 2024. godinu (u daljnjem tekstu: Provedbeni plan).

**II.**

U cilju unaprjeđenja zaštite od požara na području Općine Pokupsko potrebno je u 2024. godini provesti sljedeće organizacijske, tehničke i urbanističke mjere:

1. **ORGANIZACIJSKE MJERE**
	1. **Vatrogasne postrojbe**

**a)** Sukladno izračunu o potrebnom broju vatrogasaca iz Procjene ugroženosti od požara osigurati potreban broj operativnih vatrogasaca. Operativni vatrogasac može biti profesionalni ili dobrovoljni vatrogasac uz zadovoljavanje uvjeta propisanih člankom 41. Zakona o vatrogastvu („Narodne novine“ broj 125/19).

***Izvršitelj zadatka: Općina Pokupsko i DVD Pokupsko***

**b)** Osigurati djelotvornu i pravodobnu operativnost vatrogasne postrojbe kao i cjelovitu prostornu pokrivenost općine u slučaju požara i eksplozija, spašavanja ljudi i imovine ugroženih požarom i eksplozijom, pružanja tehničke pomoći u nezgodama i opasnim situacijama.

***Izvršitelj zadatka: Općina Pokupsko i DVD Pokupsko***

**c)** Izvršiti stručni nadzor nad stanjem opremljenosti i osposobljenosti dobrovoljnih vatrogasnih društava s područja Općine Pokupsko.

***Izvršitelj zadatka: Vatrogasna zajednica Zagrebačke županije***

* 1. **Normativni ustroj zaštite od požara**

 **a)** Izvršiti inspekcijski nadzor nad provedbom mjera zaštite od požara na infrastrukturnim objektima, te objektima iz I. i II. kategorije ugroženosti od požara sukladno Procjeni ugroženosti od požara i Planovima zaštite od požara.

***Izvršitelj zadatka: Policijska uprava zagrebačka, Ravnateljstvo civilne zaštite, Sektor za inspekcijske poslove, Inspekcija zaštite od požara, vatrogastva i civilne zaštite ili prema posebnim propisima inspekcijske službe drugih tijela državne uprave***

1. **TEHNIČKE MJERE**

**2.1. Vatrogasna oprema i tehnika**

1. Opremanje vatrogasnih postrojbi izvršiti sukladno važećim propisima i financijskoj mogućnosti. Za potrebe vatrogasnih postrojbi osigurati odgovarajuća spremišta za vatrogasna vozila i opremu.

***Izvršitelj zadatka: Općina Pokupsko i DVD Pokupsko***

* 1. **Sredstva veze, javljanja i uzbunjivanja**

Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je, sukladno Procjeni ugroženosti od požara i tehnoloških eksplozija osigurati dovoljan broj stabilnih i prijenosnih radio uređaja za potrebe vatrogasnih postrojbi.

***Izvršitelj zadatka: Općina Pokupsko i DVD Pokupsko***

1. **URBANISTIČKE MJERE**

**3.1.** U postupku izrade i donošenja prostorno planske dokumentacije (prvenstveno provedbene), ovisno o razini prostornih planova, obvezno je utvrditi mjere zaštite od požara sukladno važećim propisima.

***Izvršitelj zadatka: Općina Pokupsko***

**3.2.** U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

***Izvršitelj zadatka: Općina Pokupsko***

**3.3.** Minimalne količine vode za gašenje požara i tlak

Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

***Izvršitelj zadatka: VG Vodoopskrba d.o.o.***

**3.4**. Hidrantska mreža za gašenje požara

Postojeću hidrantsku mrežu usklađivati s važećim propisima.

***Izvršitelj zadatka: VG Vodoopskrba d.o.o.***

**3.5.** Ostali izvori vode za gašenje požara

Urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

***Izvršitelj zadatka: Općina Pokupsko.***

**4.ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU**

**4.1.** Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog podrijetla na otvorenom prostoru.

***Izvršitelj zadatka: Općina Pokupsko***

**4.2.** Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

***Izvršitelj zadatka: Općina Pokupsko i DVD Pokupsko***

**4.3.** Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

***Izvršitelj zadatka: Općina Pokupsko i DVD Pokupsko, Ravnateljstvo civilne zaštite, Područni ured civilne zaštite Zagreb***

**4.4.** Nužno je propisati mjere za uređivanje i održavanje rudina, živica i međa, poljskih putova i kanala sukladno važećim propisima.

***Izvršitelj zadatka: Općina Pokupsko***

**4.5.** Obvezno je osigurati redovito održavanje (čišćenje) vodotokova i građevina za melioracijsku odvodnju sukladno važećem Planu upravljanja vodama Hrvatskih voda.

***Izvršitelj zadatka: Hrvatske vode***

**4.6.** Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

***Izvršitelj zadatka: Općina Pokupsko, pravne osobe koje obavljaju komunalnu djelatnost, fizičke i pravne osobe koje su vlasnici zemljišta na kojem se nalaze pričuve vode za gašenje požara.***

***4.7.*** U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.

***Izvršitelj zadatka: Pravne osobe čije su građevine ili uređaji u neposrednoj blizini požara***

**4.8.** Obvezan je nadzor nad županijskim, lokalnim i nerazvrstanim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

***Izvršitelj zadatka: Hrvatske ceste d.o.o., Županijska uprava za ceste Zagrebačke županije, Općina Pokupsko***

**III.**

Jedinstveni upravni odjel Općine Pokupsko upoznat će sa sadržajem ovoga Provedbenog plana sve pravne subjekte koji su istim predviđeni kao izvršitelji pojedinih zadataka.

**IV.**

Sredstva za provedbu obveza Općine Pokupsko koje proizlaze iz ovoga Provedbenog plana, osigurat će se do visine utvrđene Proračunom Općine Pokupsko za 2024. godinu.

**V.**

Općinsko vijeće Općine Pokupsko jednom godišnje razmatra izvješće o stanju provedbe Provedbenog plana unaprjeđenja zaštite od požara za Općinu Pokupsko.

**VI.**

Ovaj Provedbeni plan unaprjeđenja zaštite od požara stupa na snagu 1. siječnja 2024. godine, a objaviti će se u *Glasniku Zagrebačke županije*.

KLASA:

URBROJ:

Pokupsko, \_\_\_\_\_\_\_\_godine.

 Predsjednik Općinskog vijeća

 Stjepan Sučec